LIETUVOS TRANSPORTO SAUGOS ADMINISTRACIJOS

DIREKTORIUS

ĮSAKYMAS

DĖL LIETUVOS SAUGIOS LAIVYBOS ADMINISTRACIJOS DIREKTORIAUS 2013 M. SAUSIO 11 D. ĮSAKYMO NR. V-7 „DĖL NACIONALINĖS LAIVŲ EISMO STEBĖSENOS INFORMACINĖS SISTEMOS NUOSTATŲ PATVIRTINIMO“ PAKEITIMO

2023 m. sausio 23 d. Nr. 2BE-14

Vilnius

1. P a k e i č i u Lietuvos saugios laivybos administracijos direktoriaus 2013 m. sausio 11 d. įsakymą Nr. V-7 „Dėl Nacionalinės laivų eismo stebėsenos informacinės sistemos nuostatų patvirtinimo“:

1.1. Pakeičiu 2 punktą ir jį išdėstau taip:

„2. S k i r i u Nacionalinės laivų eismo stebėsenos informacinės sistemos duomenų valdymo įgaliotiniu Jūrų departamento Laivybos priežiūros skyriaus patarėją Edmundą Trušį.“

1.2. Pakeičiu nurodytu įsakymu patvirtintus Nacionalinės laivų eismo stebėsenos informacinės sistemos nuostatus:

1.2.1. Pakeičiu 2 punktą ir jį išdėstau taip:

„2. NLESIS steigimo ir funkcionavimo teisinis pagrindas – Lietuvos transporto saugos administracijos nuostatų, patvirtintų Lietuvos Respublikos susisiekimo ministro 2017 m. lapkričio 30 d. įsakymu Nr. 3-574 „Dėl Lietuvos transporto saugos administracijos nuostatų patvirtinimo“, 10.5.4 papunktis.“

1.2.2. Pakeičiu 15.1 papunktį ir jį išdėstau taip:

„15.1. AB Klaipėdos valstybinio jūrų uosto direkcija teikia Laivybos uoste valdymo informacinės sistemos (toliau – LUVIS) duomenis.“

1.2.3. Pakeičiu 17.2.1 papunktį ir jį išdėstau taip:

„17.2.1. standartizuotos AIS žinutės (statinė informacija):

17.2.1.1. palydovinis mobilus laivo identifikavimo numeris, devynženklis laivo stoties radijo šaukinys (toliau – MMSI);

17.2.1.2. laivo šaukinys ir pavadinimas;

17.2.1.3. Tarptautinės jūrų organizacijos suteikiamas laivo unikalus numeris (toliau – IMO numeris);

17.2.1.4. laivo ilgis ir plotis;

17.2.1.5. laivo bendroji talpa;

17.2.1.6. antenos fiksuota pozicija;

17.2.1.7. laivo tipas;

17.2.1.8. laivo vėliava;“.

1.2.4. Pakeičiu 17.3 papunktį ir jį išdėstau taip:

„17.3. Į Lietuvos Respublikos jūrų uostus atplaukiančių ir iš jų išplaukiančių laivų duomenys:

17.3.1. laivo identifikacija (pavadinimas, šaukinys, IMO numeris ir (ar) MMSI, ir (ar) laivo vėliava);

17.3.2. paskirties uostas:

17.3.2.1. stovėjimo vieta (krantinės numeris);

17.3.2.2. uosto įrenginio (terminalo) pavadinimas, kodas;

17.3.3. paskutinis uostas;

17.3.4. kitas uostas;

17.3.5. numatomas atvykimo į paskirties uostą laikas;

17.3.6. tikslus atvykimo į paskirties uostą laikas;

17.3.7. numatomas išvykimo iš paskirties uosto laikas;

17.3.8. tikslus išvykimo iš paskirties uosto laikas;

17.3.9. numatomas atvykimo į kitą uostą laikas;

17.3.10. trumpas krovinio aprašymas;

17.3.11. atvykimo tikslas;

17.3.12. išsami informacija apie laivą;

17.3.12.1. laivo bendroji talpa;

17.3.12.2. laivo registracijos numeris;

17.3.12.3. laivo registracijos uosto pavadinimas;

17.3.12.4. laivą registravusios institucijos pavadinimas;

17.3.13. bendras atplaukiančių ir (ar) išplaukiančių asmenų skaičius laive:

17.3.13.1. laivo įgulos narių;

17.3.13.2. keleivių;

17.3.14. keleivių (vardas, pavardė, pilietybė, gimimo data ir vieta, tapatybės kortelės tipas ir numeris, įlipimo ir (ar) išlipimo uostas) sąrašas;

17.3.15. įgulos (vardas, pavardė, pareigos, pilietybė, gimimo data ir vieta, tapatybės kortelės numeris) sąrašas;

17.3.16. informacija apie laivo apsaugos lygį:

17.3.16.1. dabartinis apsaugos lygis;

17.3.16.2. laivo kapitono ar kito laivo kapitono ar laivo valdytojo įgalioto asmens kontaktiniai duomenys (vardas, pavardė, telefonas, faksas, el. paštas);

17.3.16.3. laivo apsaugos liudijimo duomenys;

17.3.16.4. laivybos bendrovės pavadinimas ir kodas, apsaugos pareigūno kontaktinė informacija (vardas, pavardė, telefonas, faksas, el. paštas);

17.3.16.5. laivo apsaugos pareigūno kontaktinė informacija (vardas, pavardė, telefonas, faksas, el. paštas);

17.3.16.6. dešimties paskutinių laivo įplaukimų į uosto įrenginius (terminalus) sąrašas;

17.3.17. laivų atliekos (atliekų kategorija, tipas, kodas, atiduodamas kiekis, likusių atliekų kiekis, maksimali talpa, likusių atliekų pristatymo uostas, į paskutinį pristatymo uostą pristatytas atliekų kiekis);

17.3.18. krovinio manifeste nurodyti kontaktiniai duomenys (uostas, telefonas, faksas, el. paštas);

17.3.19. jūrinės sveikatos deklaracijos duomenys:

17.3.19.1. ar laive yra ligonių;

17.3.19.2. ar laive buvo mirčių;

17.3.19.3. ar laive buvo (yra) nustatytų ligų / infekcijų;

17.3.19.4. atleidimo nuo sanitarinių sąlygų kontrolės liudijimo arba sanitarinių sąlygų kontrolės liudijimo išdavimo data;

17.3.20. laivo atsargų (atsargų pavadinimas, kiekis ir saugojimo vieta) sąrašas;

17.3.21. įgulos daiktų sąrašas;

17.3.22. informacija apie laivo talpyklas (triumus, cisternas, bunkerius):

17.3.22.1. talpyklų tipas;

17.3.22.2. talpyklų aprašymas;

17.3.22.3. talpyklų skaičius;

17.3.22.4. matavimo vienetas;

17.3.23. reiso identifikavimo numeris.“

1.2.5. Pakeičiu 22.4 papunktį ir jį išdėstau taip:

„22.4. AB Klaipėdos valstybinio jūrų uosto direkcijai.“

1.2.6. Pakeičiu 36.2 papunktį ir jį išdėstau taip:

„36.2. Nuostatų 17.3 ir 17.4 papunkčiuose nurodyti duomenys duomenų bazėse saugomi 4 metus. Praėjus šiam laikotarpiui, duomenys sunaikinami.“

1.2.7. Pakeičiu 36.3 papunktį ir jį išdėstau taip:

„36.3. Nuostatų 17.2 papunktyje nurodyti duomenys duomenų bazėse saugomi metus. Vėliau jie perkeliami į archyvą, kur saugomi 5 metus. Praėjus šiam laikotarpiui, duomenys sunaikinami.“

2. I n f o r m u o j u, kad šis įsakymas nustatyta tvarka skelbiamas Teisės aktų registre.

Administracijos direktorius	Genius Lukošius